钦定古今图书集成/理学汇编/文学典/第104卷 > 左鉴
## 钦定古今图书集成/理学汇编/文学典/第104卷 > 左鉴

按《泾县志》：“鉴字应衡，号东井，东隅人。沉毅端方，儿时
颖异，日记数千言。嘉靖辛卯，领应天乡荐第六。壬辰
会试三名，登林大钦榜进士，授南京户部山东司主
事，转兵部武选司，专理清黄戎选。以清时内阁缺撰
诰敕官，馆阁交荐，遂以本职晋玺卿，入供内事。思藻
英发，响答如流。复以本职同修《宋史》，正五经、《四书》、性”
理诸书。会肇开明堂，礼严大享，“景云熠燿”京师为《景
云赋》以上，寓绥猷纳谏之意。肃皇帝大加称赏。未几
卒，年三十有二。其所著有《风光轩》《友竹亭》二稿行于
世。